Forslag til Europa-Parlamentets og Rådets direktiv om motorkøretøjer og påhængskøretøjer dertil til transport af visse dyr og om ændring af direktiv 70/156/EØF for så vidt angår typegodkendelse af motorkøretøjer og påhængskøretøjer dertil (97/C 290/01) (EØS-relevant tekst) KOM(97) 336 endelig udg. - 97/0190 (COD)

(Forelagt af Kommissionen den 3. juli 1997)

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 100 A,

under henvisning til forslag fra Kommissionen,

i henhold til fremgangsmåden i traktatens artikel 189 B,

under henvisning til udtalelse fra Det Økonomiske og Sociale Udvalg,

under henvisning til Rådets direktiv 70/156/EØF (1) vedrørende typegodkendelse af motorkøretøjer og påhængskøretøjer dertil, senest ændret ved Kommissionens direktiv 95/54/EF (2), særlig artikel 13, stk. 2, og

ud fra følgende betragtninger:

Det indre marked indebærer et område uden indre grænser med fri bevægelighed for varer, personer, tjenesteydelser og kapital; opfyldelse af dette mål forudsætter fuldstændig harmonisering;

de tekniske forskrifter, som motorkøretøjer og påhængskøretøjer dertil skal opfylde i henhold til national lovgivning, vedrører udstyr i køretøjer, der benyttes til transport af visse typer dyr;

disse forskrifter er forskellige fra medlemsstat til medlemsstat; forskelle i procedurer og forskrifter medfører hindringer for samhandlen ved transport af levende dyr;

hindringer for samhandlen med transportmidler til levende dyr bør fjernes, og de pågældende markedsmekanismer bør have mulighed for at fungere gnidningsløst;

derfor må de tekniske forskrifter for transportmidler harmoniseres som led i virkeliggørelsen af det indre marked, og godkendelsesprocedurerne i medlemsstaterne harmoniseres;

dette direktiv er et af de særdirektiver, der skal opfyldes af de pågældende køretøjer i henhold til den EF-typegodkendelsesprocedure, der er fastlagt ved Rådets direktiv 70/156/EØF;

bestemmelserne i direktiv 70/156/EØF vedrørende køretøjssystemer, komponenter og separate tekniske enheder gælder følgelig for dette direktiv;

henset til omfanget og virkningerne af den foreslåede foranstaltning i sektoren er direktivforslagets bestemmelser en absolut forudsætning for virkeliggørelse af det tilstræbte mål, som er EF-typegodkendelse af køretøjer, og dette mål kan ikke i tilstrækkelig grad nås af medlemsstaterne hver for sig;

i direktiv 70/156/EØF, særlig artikel 3, stk. 4, og artikel 4, stk. 3, kræves det, at der til hvert særdirektiv knyttes et oplysningsskema, der indeholder de relevante punkter i bilag I til nævnte direktiv, og en typegodkendelsesattest, baseret på bilag VI i samme direktiv, således at typegodkendelser kan edb-registreres -

UDSTEDT FØLGENDE DIREKTIV:

Artikel 1

I dette direktiv forstås ved:

- »køretøj« alle andre køretøjer end køretøjer i klasse M som defineret i bilag II A til direktiv 70/156/EØF

- »opbygning« et karrosseri, der kan godkendes som separat teknisk enhed som defineret i artikel 2 til direktiv 70/156/EØF

- »transportenhed« et køretøj, der er monteret med en opbygning, eller opbygningen selv

- »maskinelt betjent« drevet hydraulisk, elektrisk eller med trykluft.

Artikel 2

Direktiv 70/156/EØF ændres ved, at der i bilag IV, del I, tilføjes følgende:

»55. Køretøjer til transport af dyr | 97/. . ./EF | EFT . . . | N1 | N2 | N3 | O1 | O2 | O3 | O4«.

Artikel 3

Medlemsstaterne kan ikke af grunde, der vedrører konstruktionen af opbygningen af et køretøj beregnet til transport af visse dyr

- nægte EF-typegodkendelse som separat teknisk enhed, eller national typegodkendelse

eller

- forbyde salg eller brug

af en opbygning, hvis forskrifterne i de pågældende bilag er opfyldt.

Artikel 4

Medlemsstaterne kan ikke af grunde, der vedrører udstyr og konstruktion af transportenheder bestemt til transport af visse dyr

- nægte EF-typegodkendelse eller national typegodkendelse af en køretøjstype

eller

- forbyde registrering, salg eller ibrugtagning af køretøjer

hvis forskrifterne i de pågældende bilag er opfyldt.

Artikel 5

1. Medlemsstaterne sætter de nødvendige love og administrative bestemmelser i kraft for af efterkomme dette direktiv senest den 1. november 1998. De underretter straks Kommissionen herom.

Medlemsstaterne anvender disse bestemmelser fra den 1. maj 1999.

2. Når medlemsstaterne vedtager de i stk. 1 nævnte love og administrative bestemmelser, skal de indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne.

3. Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.

Artikel 6

Dette direktiv træder i kraft på tyvendedagen efter offentliggørelsen i De Europæiske Fællesskabers Tidende.

Artikel 7

Dette direktiv er rettet til medlemsstaterne.

(1) EFT L 42 af 23. 2. 1970, s. 1.

(2) EFT L 266 af 8. 11. 1995, s. 1.

BILAG I

1. Område

1.1. Dette tillæg finder anvendelse på typegodkendelse af opbygninger på motorkøretøjer og påhængskøretøjer dertil, som er bestemt til transport af visse typer dyr.

1.2. Dette tillæg finder anvendelse på typegodkendelse af motorkøretøjer og påhængskøretøjer dertil, som er monteret med opbygninger bestemt til transport af visse typer dyr.

2. Klassifikation

2.1. Klassifikation af »visse typer dyr« sker på grundlag af dyrenes type, vægt og alder. Der benyttes følgende klasser:

2.1.1. Klasse A: Kvæg over 6 måneder

2.1.2. Klasse B: Heste, bortset fra heste transporteret i enkeltbåse

2.1.3. Klasse C: Kalve indtil 6 måneder samt får og geder

2.1.4. Klasse D: Svin og lam indtil 30 kg

2.1.5. Klasse E: Svin over 30 kg.

3. Forskrifter

De i tillæg 1 givne generelle forskrifter samt supplerende forskrifter for hver klasse hvad angår gulv, sidevægge, forvæg, ventilation, indvendig indretning og udstyr til læsning/aflæsning skal være opfyldt.

4. Definitioner

4.1. Køretøjstype

4.1.1. Med henblik på klasse N1, N2, N3, O1, O2, O3 og O4 forstås ved »type« køretøjer, der ikke afviger indbyrdes, i det mindste på følgende væsentlige punkter:

- køretøjets fabrikant

- fabrikantens typebetegnelse

- klasse

- væsentlige konstruktionsmæssige aspekter:

- chassis/bundplade (åbenlyse og grundlæggende egenskaber)

- antal aksler

- teknisk tilladt masse ±20 %.

4.2. Opbygningens type

4.2.1. I dette direktiv forstås ved »type opbygning« karrosserier, der ikke afviger indbyrdes, i det mindste på følgende væsentlige punkter:

- opbygningens fabrikant

- fabrikantens typebetegnelse

- klassifikation af dyretyper (klasse A, B, C, D og/eller E)

- væsentlige konstruktionsmæssige aspekter (træ, letmetal, fiberarmeret plast, m.v.)

- masse af komplet opbygning ±20 %

- opbygningens dimensioner:

- bredde ±0,5 m

- nominel længde ±20 %

- nominel højde ±20 %.

Tillæg 1

MINDSTEKRAV TIL TRANSPORTENHEDER

0. ALMINDELIGE FORSKRIFTER

0.1. Egnethed

0.1.1. Transportenheden skal have en teknisk hensigtsmæssig udformning og konstruktion, som beskytter de dyrs vel, som den er bestemt til at medføre.

0.1.2. Lastrummet må ikke have skarpe kanter eller fremspring.

0.1.3. Er side- og forvæg af letmetal, skal de være udformet som hulvæg med et hulrum på mindst 20 mm.

0.1.4. Opbygningen skal let kunne rengøres og desinficeres.

0.1.5. De i tillæg 2 angivne forskrifter for overfladetrykprøve (som finder anvendelse på gulv, sider og forvæg) skal være opfyldt.

0.2. Beskyttelse mod vejrliget

0.2.1. Transportenhedens tag skal være sammenhængende, således at det er vejrfast og beskytter dyrene mod store temperatursvingninger.

0.3. Læsning og aflæsning

0.3.1. Transportenheden skal være forsynet med læsserampe eller lift, som er egnet til læsning og aflæsning. Når dyrene skal medføres i flere end én etage i transportenheden, skal der desuden forefindes egnet udstyr til læsning og aflæsning af dyrene fra hver etage.

0.4. Ventilation

0.4.1. Transportenheden skal være tilstrækkeligt og hensigtsmæssigt ventileret til den pågældende dyreart; ventilationsåbningerne skal som mindstekrav være i overensstemmelse med de supplerende forskrifter for ventilation.

0.4.2. Er lastrummet forsynet med anordning til tvungen ventilation (f.eks. system til air condition), finder nedenstående punkter vedrørende ventilation ikke anvendelse. Med henblik på eventuelt svigt af dette udstyr skal anden tilstrækkelig ventilation imidlertid forefindes.

0.5. Styrke

0.5.1. Transportenheden og dens beslag og udstyr skal være fremstillet af egnede materialer med tilstrækkelig dimensionering og styrke til at modstå den påvirkning, de udsættes for under transporten.

0.5.2. Opbygninger, som udgør separate tekniske enheder, skal kunne fastgøres forsvarligt til køretøjet.

0.6. Gulve

0.6.1. Gulve og disses bærende konstruktion skal have tilstrækkelig styrke til at bære dyrenes vægt.

0.6.2. Gulvenes overflade i alle dele af den transportenhed, hvori dyrene er anbragt, samt gulvoverfladen i alle dele af den transportenhed, hvorover dyrene flyttes, skal være således udformet, at de giver dyrene tilstrækkeligt fodfæste og forhindrer, at de glider.

0.6.3. I opbygningens gulv må ikke være indragende dele såsom hjulkasser m.v.

0.6.4. Når dyrene er anbragt i flere end én etage i transportenheden, skal gulve, direkte under hvilke der er anbragt dyr, være konstrueret således, at de forhindrer, at urin og gødning falder ned på dyrene på etagen nedenunder.

0.7. Mellemliggende gulve, der kan justeres i højde

0.7.1. Mellemliggende gulve, der kan justeres i højde, skal være udstyret med automatiske eller mekaniske låseanordninger, der forhindrer, at gulvet løfter sig for højt eller falder sammen. Systemet til højdeindstilling skal være forsvarligt beskyttet mod utilsigtet betjening, og alle betjeningsgreb skal automatisk stille sig tilbage i neutral position, når de slippes, og derved låse gulvet.

0.7.2. Mellemliggende gulve, der kan justeres i højde, skal være konstrueret, udformet og placeret således i forhold til opbygningens vægge, at ingen dyre eller kropsdele kan falde, komme i klemme eller blive kvæstet, hverken når gulvet bevæger sig eller er fastlåst i stilling.

0.8. Skillevægge

0.8.1. Transportenheden skal i nødvendigt omfang være forsynet med skillevægge, der adskiller de enkelte dyr eller grupper af dyr fra hinanden og giver tilstrækkelig støtte mod transportbevægelserne.

0.8.2. Skillevæggene skal være således konstrueret og udført, at de ikke kan udsætte dyrene for overlast.

0.8.3. Skillevæggene skal kunne fastgøres forsvarligt og være udformet således, at de ikke griber forstyrrende ind i den konstruktivt bestemte indretning af transportenhedens ventilationssystem.

0.9. Tilsyn

0.9.1. Transportenheden skal være konstrueret og udført således, at dyrene kan tilses under transporten.

0.10. Belysning

0.10.1. Transportenheden skal være udstyret med tilstrækkelig belysning til, at dyrene kan læsses, transporteres og aflæsses på sikker måde i mørkt vejr og om natten, og således, at dyrene når som helst kan tilses.

SUPPLERENDE FORSKRIFTER FOR TRANSPORTENHED AF KLASSE »A«

1. KVÆG (over 6 måneder)

1.1. Gulve

1.1.1. Gulve skal være fremstillet af egnet materiale og opbygget således, at de kan modstå følgende belastning:

>TABELPOSITION>

1.2. Side- og forvægge

1.2.1. Side- og forvægge skal være udført i passende materiale og kunne modstå følgende belastning:

>TABELPOSITION>

1.2.2. Side- og forvægge skal være lukket, bortset fra ventilationsåbninger.

1.3. Ventilationsåbninger

1.3.1. På hver etage til transport af dyr skal sidevæggene være forsynet med ventilationsåbninger, der har et samlet overfladeareal på mindst 20 % (10 % i hver side) af rummets gulvareal og er placeret i en højde af mindst 1 300 mm over gulvet.

1.3.1.1. Ventilationsåbninger skal være ligeligt fordelt i hele transportenhedens længde.

1.3.2. Transportenhedens for- og bagvæg og/eller tag kan være forsynet med yderligere ventilationsåbninger.

1.3.3. Ventilationsåbningerne skal kunne lukkes, så de er vejrfaste.

1.3.4. Ventilationsåbninger med lodret mål over 130 mm skal være afskærmet, således at dele af dyrene ikke kan rage ud eller komme i klemme.

1.4. Indvendig indretning

1.4.1. Eventuelle fastgøringsanordninger (ringe eller stænger) skal være tilstrækkeligt stærke til formålet og have enten have afrundet overflade eller være forsænket i væggene, således at de ikke kan forårsage kvæstelser.

1.4.2. Eventuelle fastgøringsanordninger skal være af metal og anbragt i en højde af mindst 1 200 mm over læssegulvet.

1.4.3. Der skal være mulighed for at montere tværskillevægge, der opdeler hver etage til dyretransport i båse af højst 3,0 meters længde.

1.5. Udstyr til læsning og aflæsning

1.5.1. Ingen trin i anordningen til læsning og aflæsning må være over 100 mm høje, og ingen mellemrum mellem tilstødende dele må være over 25 mm brede.

1.5.2. Transportenheden skal være forsynet med læsserampe eller lift.

1.5.2.1. Alle køretøjets gulve skal være forsynet med indvendig sikkerhedsbarriere eller bom, der forhindrer dyrene i at falde af køretøjet, når læssesmækken er åben. Sikkerhedsbarriere eller bom skal være udformet således, at dyrene kan ses, før den åbnes.

1.5.2.2. Køretøjer med flere dæk kan være forsynet med indvendige ramper til overførsel af dyr fra underste til øverste dæk. For indvendige ramper gælder samme bestemmelser om maksimal hældning og tværstave som for udvendige læsseramper.

1.5.3. Rampers hældning må ikke være over 25°, og de skal være forsynet med tværstave eller tilsvarende anordninger, der forhindrer, at dyrene glider; stavenes indbyrdes afstand må højst være 100 mm, og de skal være mindst 25 mm høje.

1.5.4. Er transportenhedens gulv over 500 mm over jorden, skal ramperne være forsynet med rækværk med en højde på mindst 1 300 mm. Rækværket skal være udformet således, at dyrene ikke kan glide ned ved siden af rampen.

1.5.5. Forefindes lift, skal denne være forsynet med rækværk med en højde på mindst 1 300 mm.

1.5.6. På køretøjer med flere dæk skal et eventuelt bevægeligt øverste dæk være maskinelt betjent, hvis dyrene løftes på det.

SUPPLERENDE FORSKRIFTER FOR TRANSPORTENHED AF KLASSE »B«

2. HESTE

2.1. Gulve

2.1.1. Gulve skal være udført i egnet materiale og opbygget således, at de kan modstå følgende belastning:

>TABELPOSITION>

2.2. Side- og forvægge

2.2.1. Side- og forvægge skal være udført i passende materiale og kunne modstå følgende belastning:

>TABELPOSITION>

2.2.2. Side- og forvægge skal være lukket, bortset fra ventilationsåbninger.

2.3. Ventilationsåbninger

2.3.1. Hver etage til transport af dyr skal være forsynet med ventilationsåbninger i sidevæggene med et samlet overfladeareal på mindst 20 % (10 % i hver side) af rummets gulveareal og i en højde af mindst 1 300 mm over gulvet.

2.3.1.1. Ventilationsåbninger skal være ligeligt fordelt langs transportenhedens længde.

2.3.2. Transportenhedens for- og bagvæg og/eller tag kan være forsynet med yderligere ventilationsåbninger.

2.3.3. Ventilationsåbninger skal kunne lukkes vejrfast.

2.3.4. Ventilationsåbninger med lodret mål over 130 mm skal være afskærmet således, at dele af dyrene ikke kan rage ud eller komme i klemme.

2.3.5. Ovennævnte forskrifter gælder ikke køretøjer til transport af heste, der enkeltvis er adskilt indbyrdes.

2.4. Indvendig indretning

2.4.1. Der skal forefindes fastgøringsanordninger (ringe eller stænger), som skal være tilstrækkeligt stærke til formålet og have afrundet overflade eller være forsænket i væggene, således at de ikke kan forårsage kvæstelser.

2.4.2. Fastgøringsanordninger skal være af metal og anbragt i en højde af mindst 1 200 mm over læssegulvet.

2.4.3. Der skal forefindes tværskillevægge, der inddeler hver etage til dyretransport i båse af højst 3,0 meters længde.

2.5. Udstyr til læsning og aflæsning

2.5.1. Ingen trin i anordningen til læsning og aflæsning må være over 100 mm høje, og ingen mellemrum mellem tilstødende dele må være over 25 mm brede.

2.5.2. Transportenheden skal være forsynet med læsserampe eller lift.

2.5.2.1. Alle køretøjets gulve skal være forsynet med indvendig sikkerhedsbarriere eller bom, der forhindrer dyrene i at falde af køretøjet, når læssesmækken er åben. Sikkerhedsbarriere eller bom skal være således udformet, at dyrene kan ses, før den åbnes.

2.5.2.2. Heste må kun transporteres i enetages køretøjer.

2.5.3. Rampers hældning må ikke være over 25°, og de skal være forsynet med tværstave eller tilsvarende anordninger, der forhindrer at dyrene glider; stavenes indbyrdes afstand må højst være 100 mm, og de skal være mindst 25 mm høje.

2.5.4. Er transportenhedens gulv over 500 mm over jorden, skal ramperne være forsynet med rækværk med en højde af mindst 1 300 mm. Rækværket skal være udformet således, at dyrene ikke kan glide ned ved siden af rampen.

2.5.5. Forefindes der lift, skal denne være forsynet med rækværk med en højde på mindst 1 300 mm.

SUPPLERENDE FORSKRIFTER FOR TRANSPORTENHED AF KLASSE »C«

3. KALVE (indtil 6 måneder)/FÅR/GEDER

3.1. Gulve

3.1.1. Gulve skal være fremstillet af egnet materiale og opbygget således, at de kan modstå følgende belastning:

>TABELPOSITION>

3.2. Side- og forvægge

3.2.1. Side- og forvægge skal være udført i passende materiale og kunne modstå følgende belastning:

>TABELPOSITION>

3.2.2. Side- og forvægge skal være lukket, bortset fra ventilationsåbninger.

3.3. Ventilationsåbninger

3.3.1. På hver etage til transport af dyr skal sidevæggene være forsynet med ventilationsåbninger, der har et samlet overfladeareal på mindst 20 % (10 % i hver side) af rummets gulveareal og er placeret i en højde af mindst 600 mm over gulvet.

3.3.1.1. Ventilationsåbningerne skal være ligeligt fordelt i hele transportenhedens længde.

3.3.2. Transportenhedens for- og bagvæg og/eller tag kan være forsynet med yderligere ventilationsåbninger.

3.3.2.1. Forvæg og bagvæg samt tag kan være forsynet med ekstra åbninger.

3.3.2.2. Ventilationsåbninger og lufttilførsel skal findes i begge sider af lastrummet.

3.3.3. Ventilationsåbningerne skal kunne lukkes, så de er vejrfaste.

3.3.4. Ventilationsåbninger med lodret mål over 130 mm skal være afskærmet således, at dele af dyrene ikke kan rage ud eller komme i klemme.

3.4. Indvendig indretning

3.4.1. Der skal være tværskillevægge, der inddeler hver etage til dyretransport i båse af højst 3,0 meters længde.

3.5. Udstyr til læsning og aflæsning

3.5.1. Ingen trin i anordningen til læsning og aflæsning må være over 100 mm høje, og ingen mellemrum mellem tilstødende dele må være over 25 mm brede.

3.5.2. Transportenheden skal være forsynet med læsserampe eller lift.

3.5.2.1. Alle køretøjets gulve skal være forsynet med indvendig sikkerhedsbarriere eller bom, der forhindrer dyrene i at falde af køretøjet når læssesmækken er åben. Sikkerhedsbarriere eller bom skal være således udformet, at dyrene kan ses, før den åbnes.

3.5.2.2. Køretøjer med flere dæk kan være forsynet med ramper til overførsel af dyr fra underste til øverste dæk. For indvendige ramper gælder samme bestemmelser om maksimal hældning og tværstave som for udvendige læsseramper.

3.5.3. Rampers hældning må ikke være over 25°, og de skal være forsynet med tværstave eller tilsvarende anordninger, der forhindrer, at dyrene glider; stavenes indbyrdes afstand må højst være 100 mm, og de skal være mindst 25 mm høje.

3.5.4. Er transportenhedens gulv over 500 mm over jorden, skal ramperne være forsynet med rækværk med en højde på mindst 750 mm. Rækværket skal være udformet således, at dyrene ikke kan glide ned ved siden af rampen.

3.5.5. Forefindes lift, skal denne være forsynet med rækværk med en højde på mindst 750 mm.

3.5.6. På køretøjer med flere dæk skal et eventuelt bevægeligt øverste dæk være maskinelt betjent, hvis dyrene løftes af det.

SUPPLERENDE FORSKRIFTER FOR TRANSPORTENHED AF KLASSE »D«

4. SVIN og LAM (indtil 30 kg)

4.1. Gulve

4.1.1. Gulve skal være fremstillet af egnet materiale og opbygget således, at de kan modstå følgende belastning:

>TABELPOSITION>

4.2. Side- og forvægge

4.2.1. Side- og forvægge skal være udført i passende materiale og kunne modstå følgende belastning:

>TABELPOSITION>

4.2.2. Side- og forvægge skal være lukket, bortset fra ventilationsåbninger.

4.3. Ventilationsåbninger

4.3.1. På hver etage til transport af dyr skal sidevæggene være forsynet med ventilationsåbninger, der har et samlet overfladeareal på mindst 20 % (10 % i hver side) af rummets gulvareal og er placeret i en højde af mindst 400 mm over gulvet.

4.3.1.1. Ventilationsåbningerne skal være ligeligt fordelt i hele transportenhedens længde.

4.3.2. Transportenhedens for- og bagvæg og/eller tag kan være forsynet med yderligere ventilationsåbninger.

4.3.3. Ventilationsåbningerne skal kunne lukkes vejrfast.

4.3.4. Ventilationsåbninger med lodret mål over 50 mm skal være afskærmet således, at dele af dyrene ikke kan rage ud eller komme i klemme.

4.4. Indvendig indretning

4.4.1. Hver etage til dyretransport skal være forsynet med tværskillevægge, der inddeler den i båse af højst 3,0 meters længde.

4.5. Udstyr til læsning og aflæsning

4.5.1. Ingen trin i anordningen til læsning og aflæsning må være over 100 mm høje, og ingen mellemrum mellem tilstødende dele må være over 25 mm brede.

4.5.2. Transportenheden skal være forsynet med læsserampe eller lift.

4.5.2.1. Alle køretøjets gulve skal være forsynet med indvendig sikkerhedsbarriere eller bom, der forhindrer dyrene i at falde af køretøjet, når læssesmækken er åben. Sikkerhedsbarriere eller bom skal være således udformet, at dyrene kan ses, før den åbnes.

4.5.2.2. Køretøjer med flere dæk kan være forsynet med indvendige ramper til overførsel af dyr fra underste til øverste dæk. For indvendige ramper gælder samme regler om maksimal hældning og tværstave som for udvendige læsseramper.

4.5.3. Rampers hældning må ikke være over 25°, og de skal være forsynet med tværstave eller tilsvarende anordninger, der forhindrer, at dyrene glider; stavenes indbyrdes afstand må ikke være over 100 mm, og deres højde skal være mindst 25 mm.

4.5.4. Er transportenhedens gulv over 500 mm over jorden, skal ramperne være forsynet med rækværk med en højde på mindst 750 mm. Rækværket skal være udformet således, at dyrene ikke kan glide ned ved siden af rampen.

4.5.5. Forefindes lift, skal denne være forsynet med rækværk med en højde på mindst 750 mm.

4.5.6. På køretøjer med flere dæk skal et eventuelt bevægeligt øverste dæk være maskinelt betjent, hvis dyrene løftes på det.

SUPPLERENDE FORSKRIFTER FOR TRANSPORTENHED AF KLASSE »E«

5. SVIN (over 30 kg)

5.1. Gulve

5.1.1. Gulve skal være fremstillet af egnet materiale og opbygget således, at de kan tåle følgende belastning:

>TABELPOSITION>

5.2. Side- og forvægge

5.2.1. Side- og forvægge skal være udført i egnet materiale og kunne modstå følgende belastning:

>TABELPOSITION>

5.2.2. Side- og forvægge skal være lukket, bortset fra ventilationsåbninger.

5.3. Ventilationsåbninger

5.3.1. På hver etage til transport af dyr skal sidevæggene være forsynet med ventilationsåbninger, der har et samlet overfladeareal på mindst 20 % (10 % i hver side) af rummets gulvareal og er placeret i en højde af mindst 400 mm over gulvet.

5.3.1.1. Ventilationsåbningerne skal være ligeligt fordelt i hele transportenhedens længde.

5.3.2. Transportenhedens for- og bagvæg og/eller tag kan være forsynet med yderligere ventilationsåbninger.

5.3.3. Ventilationsåbningerne skal kunne lukkes, så de er vejrfaste.

5.3.4. Ventilationsåbninger med lodret mål over 50 mm skal være afskærmet således, at dele af dyrene ikke kan rage ud eller komme i klemme.

5.4. Indvendig indretning

5.4.1. Hver etage til dyretransport skal være forsynet med tværskillevægge, der inddeler den i båse af højst 3,0 meters længde.

5.5. Udstyr til læsning og aflæsning

5.5.1. Ingen trin i anordningen til læsning og aflæsning må være over 100 mm høje, og ingen mellemrum mellem tilstødende dele må være over 25 mm brede.

5.5.2. Transportenheden skal være forsynet med læsserampe eller lift.

5.5.2.1. Alle køretøjets gulve skal være forsynet med indvendig sikkerhedsbarriere eller bom, der forhindrer dyrene i at falde af køretøjet, når læssesmækken er åben. Sikkerhedsbarriere eller bom skal være således udformet, at dyrene kan ses, før den åbnes.

5.5.2.2. Køretøjer med flere dæk kan være forsynet med ramper til overførsel af dyr fra underste til øverste dæk. Indvendige ramper skal have tilsvarende maksimal hældning og tværstave som udvendige læsseramper.

5.5.3. Rampers hældning må ikke være over 25°, og de skal være forsynet med tværstave eller tilsvarende anordninger, der forhindrer, at dyrene glider; stavenes indbyrdes afstand må højst være 100 mm, og de skal være mindst 25 mm høje.

5.5.4. Er transportenhedens gulv over 500 mm over jorden, skal ramperne være forsynet med rækværk med en højde på mindst 750 mm. Rækværket skal være udformet således, at dyrene ikke kan glide ned ved siden af rampen.

5.5.5. Forefindes lift, skal denne være forsynet med rækværk med en højde på mindst 750 mm.

5.5.6. På køretøjer med flere dæk skal et eventuelt bevægeligt øverste dæk være maskinelt betjent, hvis dyrene løftes af det.

Tillæg 2

MÅLING AF OVERFLADETRYK OG UDBØJNING PÅ TRANSPORTENHEDER

Måling af overfladetryk (som finder anvendelse på lastrummets gulv, side- og forvæg) skal foretages i et tilfældigt valgt punkt, dog ikke over en bærende bjælke. Den foreskrevne prøvebelastning for den pågældende klasse påføres på en 50 mm × 50 mm stor flade vinkelret på overfladen og opretholdes i mindst 10 sek. Ved prøven må der ikke opstå brud på overfladen, men blivende deformation på indtil 100 mm i prøvebelastningens retning tillades.

BILAG II

EF-TYPEGODKENDELSESMÆRKNING AF SEPARATE TEKNISKE ENHEDER

1. EF-typegodkendelsesmærke for separat teknisk enhed

1.1. Hver opbygning, der godkendes efter dette direktiv, skal påføres et godkendelsesmærke for separat teknisk enhed som angivet i tillæg 1 til dette bilag.

Tillæg 1

EF-TYPEGODKENDELSESMÆRKE FOR SEPARAT TEKNISK ENHED

1. ALMINDELIGE BESTEMMELSER

1.1. EF-typegodkendelsesmærket for separate tekniske enheder består af:

1.1.1. Et rektangel, som omslutter bogstavet »e«, efterfulgt af kodenummer eller -bogstaver på den medlemsstat, som har meddelt typegodkendelse:

»1« for Tyskland, »2« for Frankrig, »3« for Italien, »4« for Nederlandene, »5« for Sverige, »6« for Belgien, »9« for Spanien, »11« for Det Forenede Kongerige, »12« for Østrig, »13« for Luxembourg, »17« for Finland, »18« for Danmark, »21« for Portugal, »23« for Grækenland og »IRL« for Irland

1.1.2. I nærheden af rektanglet »basisgodkendelsens nummer«, som udgør del 4 af typegodkendelsesnummeret omhandlet i direktiv 70/156/EØF, bilag VII, med to foranstillede cifre, der er løbenummer på seneste væsentlige tekniske ændring af nærværende direktiv. I nærværende direktiv er dette løbenummer 00.

1.2. EF-typegodkendelsesmærket skal være let læseligt og uudsletteligt.

2. EKSEMPEL PÅ EF-TYPEGODKENDELSESMÆRKE FOR SEPARAT TEKNISK ENHED

2.1. EF-typegodkendelsesmærke for separat teknisk enhed af en »opbygning«, godkendt til transport af visse typer dyr.

>REFERENCE TIL EN GRAFIK>

Ovenstående typegodkendelsesmærke for separat teknisk enhed angiver, at den pågældende opbygning er godkendt i Sverige (e5) i henhold til dette direktiv (00) under basisgodkendelsesnummer 2505.

BILAG III

EKSEMPEL PÅ IDENTIFIKATIONSSKILT

1. Almindelige bestemmelser

1.1. Transportenheder, der er godkendt i henhold til dette direktiv og benyttes til transport af visse typer dyr, skal være forsynet med identifikationsskilt, der angiver de(n) klasse(r), som den pågældende transportenhed er godkendt i henhold til.

2. Tegn

2.1. De i bilag I foreskrevne identifikationsmærker skal bestå af store latinske bogstaver.

2.2. Bogstaver og tal skal være mindst 100 mm høje.

3. Forskrifter

3.1. Skiltene skal være rektangulære.

3.2. Skiltenes mål skal være ca. 900 mm × 220 mm.

3.3. Der skal anvendes sorte bogstaver på gul baggrund.

3.4. Skiltene skal være permanent fastgjort til transportenheden og synlige forfra og bagfra.

Eksempel på identifikationsskilt

>START GRAFIK>

TRANSPORT AF DYR

KLASSE . . .

>SLUT GRAFIK>

BILAG IV

EKSEMPEL PÅ BRUGERSKILT

1. Almindelige bestemmelser

1.1. Efter godkendelse af de kompetente myndigheder skal fabrikanten overgive køretøjets ejer et skilt med følgende oplysninger:

1.1.1. Transportenhedens identitet.

1.1.2. Antal kvadratmeter til rådighed for dyrene.

1.1.3. Dato, på hvilken næste syn skal finde sted.

1.2. Køretøjets ejer skal fastgøre skiltet på ydersiden af enheden til transport af visse typer dyr, og om nødvendigt udfylde de relevante punkter.

2. Tegn

2.1. Til alle de i afsnit 1 foreskrevne mærker skal anvendes latinske bogstaver og arabertal.

2.2. Bogstaver og tal skal være mindst 4 mm høje.

3. Montering

3.1. Brugerskiltet skal på køretøjet monteres i nærheden af de identifikationsskilte, der kræves ifølge andre direktiver.

BILAG V

ADMINISTRATIVE BESTEMMELSER OM EF-TYPEGODKENDELSE AF SEPARATE TEKNISKE ENHEDER

1. Ansøgning om EF-typegodkendelse af separat teknisk enhed

1.1. Ansøgning om EF-typegodkendelse af separat teknisk enhed i henhold til direktiv 70/156/EØF, artikel 3, stk. 4, for så vidt angår transport af visse typer dyr indgives af fabrikanten.

1.2. Tillæg 1 indeholder en model for oplysningsskemaet.

1.3. Til den tekniske tjeneste, der forestår typegodkendelsesprøverne, skal indleveres en opbygning, der er repræsentativ for den ansøgte type.

2. Meddelelse af EF-typegodkendelse af separat teknisk enhed

2.1. Hvis de relevante bestemmelser er opfyldt, meddeles EF-typegodkendelse som separat teknisk enhed i medfør af direktiv 70/156/EØF, artikel 4, stk. 3, og, i påkommende tilfælde, stk. 4.

2.2. Tillæg 2 indeholder en model for EF-typegodkendelsesattesten for separat teknisk enhed.

2.3. Hver typegodkendt opbygning tildeles et godkendelsesnummer i overensstemmelse med direktiv 70/156/EØF, bilag VII. En medlemsstat må ikke tildele samme nummer til en anden type opbygning.

3. Ændring af type og typegodkendelse

3.1. Ved ændring af en type, der er godkendt i henhold til dette direktiv, finder bestemmelserne i artikel 5 i direktiv 70/156/EØF anvendelse.

4. Produktionens overensstemmelse

4.1. Der træffes foranstaltninger til sikring af produktionens overensstemmelse som fastlagt i artikel 10 i direktiv 70/156/EØF.

Tillæg 1

OPLYSNINGSSKEMA Nr. . . . i henhold til bilag I til Rådets direktiv 70/156/EØF vedrørende EF-typegodkendelse som separat teknisk enhed af en opbygning for så vidt angår transport af visse typer dyr

>START GRAFIK>

Nedennævnte oplysninger skal, i det omfang de er relevante, indsendes i tre eksemplarer og omfatte en indholdsfortegnelse. Eventuelle tegninger skal forelægges i en passende målestok på A4-papir eller foldet til denne størrelse og være tilstrækkelig detaljerede. Eventuelle fotografier skal være tilstrækkelig detaljerede.

Hvis systemer, komponenter eller tekniske enheder omfatter elektronisk styrede funktioner, oplyses det, hvordan disse fungerer.

0. Generelt

0.1. Fabrikmærke (firmabetegnelse): .

0.2. Type og handelsbetegnelse(r): .

0.2.1. Eventuel(le) handelsbetegnelse(r): .

0.4.2. Opbygningens kategori: .

0.4.2.1. Safremt opbygningen er påført typeangivelse, måden, hvorpå denne er identificeret: .

0.5. Fabrikantens navn og adresse: .

0.7. For komponenter og separate tekniske enheder, EF-godkendelsesmærkets anbringelsessted og -måde: .

0.8. Adresse på samlefabrik(ker): .

.

1. Opbygningens hovedspecifikationer

1.1. Fotografier og/eller tegninger af en repræsentativ opbygning:

2. Karrosseri

2.1. Karrosseriets art: .

2.1.1. Klasse(r): .

2.2. Anvendte materialer og fremstillingsmetode: .

2.3. Indvendigt udstyr: .

>SLUT GRAFIK>

Tillæg 2

MODEL (største format: A4 (210 mm × 297 mm)) EF-KOMPONENTTYPEGODKENDELSESATTEST

>START GRAFIK>

Myndighedens stempel

Meddelelse om

- typegodkendelse (1)

- udvidelse af typegodkendelse (1)

- nægtelse af typegodkendelse (1)

- inddragelse af typegodkendelse (1)

af en type køretøj/komponent/teknisk enhed (1) i henhold til direktiv . . ./. . ./EF, senest ændret ved direktiv . . ./. . ./EF.

Typegodkendelsesnr.: .

Begrundelse for udvidelsen: .

DEL I

0.1. Fabriksmærke (firmabetegnelse): .

0.2. Type og handelsbetegnelse(r): .

0.2.1. Eventuel(le) handelsbetegnelse(r): .

0.3. Typeidentifikationsmærker som markeret på køretøj/komponent/separat teknisk enhed (1) (2): .

.

0.3.1. Mærkets anbringelsessted: .

0.4. Køretøjets klasse (3): .

0.5. Fabrikantens navn og adresse: .

.

0.7. For komponenter og separate tekniske enheder, EF-godkendelsesmærkets anbringelsessted og fastgørelsesmåde: .

0.8. Adresse på samlefabrik(ker): .

.

DEL II

1. Eventuelle supplerende oplysninger: se tillæg

2. Teknisk tjeneste, som forestår prøvernes udførelse: .

3. Prøverapportens datering: .

4. Prøverapportens nummer: .

(1) Det ikke gældende overstreges.

(2) Indeholder typeidentifikationen tegn, som ikke indgår i beskrivelsen af den type køretøj, komponent eller separate tekniske enhed, som omfattes af denne typegodkendelsesattest, erstattes de pågældende tegn i dokumentationen af spørgsmålstegn (f.eks. ABC??123???).

(3) Som defineret i direktiv 70/156/EØF, bilag IIA.

5. Eventuelle bemærkninger (se tillæg)

6. Sted: .

7. Dato: .

8. Underskrift: .

9. Indholdsfortegnelsen til den informationspakke, der er indgivet til den godkendende myndighed, og som kan udleveres på forlangende, er vedlagt.

>SLUT GRAFIK>

Tillæg til EF-typegodkendelsesattest nr. . . . vedrørende godkendelse af en opbygning som separat teknisk enhed i henhold til direktiv . . ./. . ./EF

>START GRAFIK>

1. Supplerende oplysninger

1.1. Kortfattet beskrivelse af opbygningen, hvad angår dens konstruktion, mål og materialer: .

.

1.2. Bemærkninger/begrænsninger

Denne type opbygning må kun monteres på følgende køretøjer

- fabrikant(er): .

- køretøjstype(r): .

- maksimal højde af chassiets overkant over jorden og ved en rampevinkel på 25°: . mm

(transportenhedens maksimale højde må ikke være over 4 000 mm)

1.3. Beskrivelse af indvendigt udstyr eller beslag, som kan påvirke prøveresultaterne:

.

.

>SLUT GRAFIK>

BILAG VI

ADMINISTRATIVE BESTEMMELSER OM EF-TYPEGODKENDELSE AF ET KØRETØJ (EN TRANSPORTENHED)

1. Ansøgning om EF-typegodkendelse

1.1. Ansøgning af EF-typegodkendelse af et køretøj (en transportenhed) i henhold til direktiv 70/156/EØF, artikel 3, stk. 4, hvad angår transport af visse typer dyr, indgives af køretøjets fabrikant.

1.2. Tillæg 1 indeholder en model for oplysningsskemaet.

1.3. Til den tekniske tjeneste, der forestår typegodkendelsesprøverne, indleveres et køretøj, som er repræsentativt for det ansøgte køretøj.

2. Meddelelse af EF-typegodkendelse

2.1. Hvis de relevante bestemmelser er opfyldt, meddeles EF-typegodkendelse i medfør af direktiv 70/156/EØF, artikel 4, stk. 3, og, i påkommende tilfælde, stk. 4.

2.2. En model af EF-typegodkendelsesattesten findes i tillæg 2.

2.3. Hver godkendt type køretøj (transportenhed) tildeles et godkendelsesnummer i overensstemmelse med direktiv 70/156/EØF, bilag VII. En medlemsstat må ikke tildele samme nummer til en anden type køretøj (transportenhed)

3. Ændring af type og typegodkendelse

3.1. Ved ændring af en type, der er godkendt i henhold til dette direktiv, finder bestemmelserne i artikel 5 i direktiv 70/156/EØF anvendelse.

4. Produktionens overensstemmelse

4.1. Der træffes foranstaltninger til sikring af produktionens overensstemmelse som fastlagt i artikel 10 i direktiv 70/156/EØF.

Tillæg 1

OPLYSNINGSSKEMA Nr. . . . i henhold til bilag I til Rådets direktiv 70/156/EØF (1*) om EF-typegodkendelse af motorkøretøjer hvad angår transport af visse typer dyr

>START GRAFIK>

Nedennævnte oplysninger skal, i det omfang de er relevante, indsendes i tre eksemplarer og omfatte en indholdsfortegnelse. Eventuelle tegninger skal forelægges i passende målestok på A4-papir eller foldet til denne størrelse og være tilstrækkelig detaljerede. Eventuelle fotografier skal være tilstrækkelig detaljerede.

Hvis systemer, komponenter eller tekniske enheder omfatter elektronisk styrede funktioner, oplyses det, hvordan disse fungerer.

0. Generelt

0.1. Fabriksmærke (firmabetegnelse): .

0.2. Type og handelsbetegnelse(r): .

0.2.1. Eventuel(le) handelsbetegnelse(r): .

0.3. Typeidentifikationsmærker som markeret på køretøjet (b): .

0.3.1. Mærkets anbringelsessted: .

0.4. Køretøjets klasse (c): .

0.4.1. Klassifikation svarende til de typer dyr, som køretøjet er bestemt til at transportere: .

0.5. Fabrikantens navn og adresse: .

.

0.8. Adresse på samlefabrik(ker): .

.

1. Køretøjets almindelige specifikationer

1.1. Fotografier og/eller tegninger af et repræsentativt køretøj:

1.6. Motorens placering og montering: .

9. Karrosseri

9.1. Karrosseriets art: .

9.2. Materialer og konstruktion: .

9.10. Indvendigt udstyr: .

>SLUT GRAFIK>

(1*) Punkternes nummerering og fodnoterne i dette oplysningsskema svarer til dem, der er anvendt i bilag I til direktiv 70/156/EØF. Punkter, der ikke er relevante for dette direktiv, er udeladt.

Tillæg 2

MODEL (største format: A4 (210 mm × 297 mm)) EF-KOMPONENTTYPEGODKENDELSESATTEST

>START GRAFIK>

Myndighedens stempel

Meddelelse om

- typegodkendelse (1)

- udvidelse af typegodkendelse (1)

- nægtelse af typegodkendelse (1)

- inddragelse af typegodkendelse (1)

af en type køretøj/komponent/teknisk enhed (1) i henhold til direktiv . . ./. . ./EØF, som ændret ved direktiv . . ./. . ./EØF.

Typegodkendelsesnr. .

Begrundelse for udvidelsen: .

DEL I

0.1. Fabriksmærke (firmabetegnelse): .

0.2. Type og handelsbetegnelse(r): .

0.2.1. Eventuel(le) handelsbetegnelse(r): .

0.3. Typeidentifikationsmærker som markeret på køretøj/komponent/teknisk enhed (1) (2): .

0.3.1. Mærkets anbringelsessted: .

0.4. Køretøjets klasse (3): .

0.5. Fabrikantens navn og adresse: .

.

0.7. For komponenter og tekniske enheder, EF-typegodkendelsesmærkets placering og fastgørelsesmåde:

.

0.8. Adresse på samlefabrik(ker): .

.

DEL II

1. Eventuelle supplerende oplysninger: se tillæg

2. Teknisk tjeneste, som forestår prøvernes udførelse: .

3. Prøverapportens datering: .

4. Prøverapportens nummer: .

(1) Det ikke gældende overstreges.

(2) Indeholder typeidentifikationen tegn, som ikke indgår i beskrivelsen af den type køretøj, komponent eller tekniske enhed, som omfattes af denne typegodkendelsesattest, erstattes de pågældende tegn i dokumentationen af spørgsmålstegn (f.eks. ABC??123???).

(3) Som defineret i direktiv 70/156/EØF, bilag II A.

5. Eventuelle bemærkninger (se tillæg):

6. Sted: .

7. Dato: .

8. Underskrift: .

9. Indholdsfortegnelsen til den informationspakke, der er indgivet til den godkendende myndighed, og som kan udleveres på forlangende, er vedlagt.

>SLUT GRAFIK>

Tillæg til EF-typegodkendelsesattest nr. . . . vedrørende typegodkendelse af køretøj efter direktiv . . ./. . ./EF

>START GRAFIK>

1. Supplerende oplysninger

1.1. Kortfattet beskrivelse af køretøjstypen, hvad angår dens konstruktion, dimensioner og materialer: .

.

1.3. Beskrivelse af indvendigt udstyr eller indvendige beslag, der kan påvirke prøveresultaterne:

.

1.4. Motorens placering: Front/hæk/center (1)

1.5. Forhjulstræk/baghjulstræk (1)

1.6. Masse af det indleverede prøvekøretøj: .

Foraksel: .

Bagaksel: .

Total: .

5. Bemærkninger (f.eks. gælder for venstrestyrede/højrstyrede køretøjer): .

(1) Det ikke gældende overstreges.

>SLUT GRAFIK>

BILAG VII

BESTEMMELSER FOR EF-TYPEGODKENDELSE AF KØRETØJ MONTERET MED OPBYGNING, DER I FORVEJEN ER GODKENDT SOM SEPARAT TEKNISK ENHED

1. EF-typegodkendelse af køretøj monteret med opbygning, der i forvejen er godkendt som separat teknisk enhed

1.1. For at der i henhold til dette direktiv kan meddeles typegodkendelse af et køretøj med en opbygning, der forinden er typegodkendt som separat teknisk enhed, skal fabrikanten til den typegodkendende myndigheds tilfredshed godtgøre, at følgende forskrifter er overholdt, idet eventuelle forudgående godkendelser som delvis opbygget køretøj tages i betragtning:

1.1.1. Rampevinkel 25°

1.1.2. Største højde ikke over 4,00 m

1.1.3. Største længde ikke over 12,000 m

1.1.4. Tyngdepunktets største højde ikke større end tilladt i henhold til direktiv 71/320/EØF.